**BETLEHEMEZÉS**

Több szereplős [dramatikus játék](http://mek.niif.hu/02100/02115/html/1-1657.html); a legnépszerűbb karácsonyi paraszti [misztériumjáték](http://mek.niif.hu/02100/02115/html/3-1848.html), pásztorjáték. Hazánkban a középkorból magyar betlehemezés nem maradt fenn; az első magyar szövegek a 17. szd-ból származnak, s iskolai előadás céljára készültek. A 19–20. sz-i paraszti betlehemezés középpontjában hazánkban a kifordított bundát viselő betlehemi pásztorok párbeszédes, énekes-táncos játéka áll. A betlehemezők házilag készített, jászol vagy templom alakú betlehemet hordoznak magukkal. Két fő formáját ismerjük, az élő szereplőkkel és a bábokkal előadott [bábtáncoltató betlehemezés](http://mek.niif.hu/02100/02115/html/1-454.html)t. Több táji típusa alakult ki. A legarchaikusabbak az erdélyi játékok, ezeket néha felnőtt férfiak adják elő, s a pásztorok [álarc](http://mek.niif.hu/02100/02115/html/1-137.html)ot is viselhetnek. Egyik érdekes példája a Dunántúlra települt bukovinai székelyek *csobánolása*. A dunántúli játékokban a pásztorok gyakran antikizáló neveket viselnek, mint Maksus, Koridon, Titirus, s a barokkos irodalmi divatot tartották fenn. A jó-rossz, szegény-gazdag ellentét igen egyszerű, szemléletes formában mutatkozik meg e játékokban.

A bábtáncoltató betlehemezés a [bábjáték](http://mek.niif.hu/02100/02115/html/1-449.html) paraszti formája Magyarországon. A 19–20. század fordulója körül három fő táji típusa volt ismeretes: a Balaton környéki, a Felső-Tisza vidéki és az Esztergom környéki bábtáncoltató betlehemezés; szórványosan más helyeken is előfordult.

**Betlehemes irodalom**

Berczik Árpád: Betlehemes játékok. Budapest, 1941.

Dömötör Tekla: A népi színjátszás Európában. Budapest, 1966.

Dömötör Tekla: Naptári ünnepek – népi színjátszás. Budapest, 1964.

Faragó József: Betlehemezés Csíkcsobotfalván 1946-ban. Ethnographia, 1949. 222–236.

Forrai Ibolya: Betlehemezés a bukovinai székelyeknél Tolnában. Ethnographia, 1974. 2–3. sz. 465–468.

Gabányi János: A betlehemezés Szamosújvárt. Ethnographia, 1938. 149–155.

Geszti Zsófia: A tiszabökényi egyházbetlehemek. In: Ünnepi kötet Faragó József 80. születésnapjára. Szerk. Deáky Zita. Györffy István Néprajzi Egyesület. Budapest, 2002. 318–341.

Geszti Zsófia: A betlehemezés Kárpátalján.[In:](http://ehm.ek.szte.hu/ehm?serial&3link=,human.cikk@149848:isbd,) Kárpátalja. Társadalomtudományi tanulmányok. Szerk.: Beregszászi Anikó és Papp Richárd. MTA Etnikai-nemzeti Kisebbségkutató Intézet – II. Rákóczi Ferenc Kárpátaljai Magyar Főiskola. Budapest, 2005. 56–67.

Geszti Zsófia – Pákay Viktória: A tiszabökényi egyházbetlehemek. In: Mi leszünk a jövő kultúrakutatói? Szerk.: Schoblocher Judit. Fiatal Kultúrakutatók Szervezete. Budapest, 2003. 57–69.

Geszti Zsófia – Pákay Viktória: A kárpátaljai betlehemezés tárgyi világa. In: Tárgy, jel, jelentés. Szerk.: Pócs Éva. L’Harmattan – PTE Néprajz–Kulturális Antropológia Tanszék. Budapest, 2008. 122–144.

*Jeles napok.* *Magyar Népzene Tára II.* Budapest, 1953.

Kardos Tibor–Dömötör Tekla: Régi magyar drámai emlékek I–II. Budapest, 1960.

Kisfalusi János: Betlehemes és pásztorjátékok. Miskolc, 1995.

Kobzos Kiss Tamás: Régi magyar betlehemes. Budapest, 1999.

Kóka Rozália: Hadikfalvi betlehemes. Budapest, 2002.

Korniss Péter Betlehemes. Budapest, 2006.

*Magyar betlehemes játékok.* Budapest, 1992.

Mihályfi Márta: Veszprém megyei karácsonyi népszokások funkcionális összehasonlító vizsgálata. Ethnographia, 1995. 589–623.

N. Bartha Károly: A szatmárcsekei bábtáncoltató betlehem. Ethnographia, 1933. 117–130.

Ortutay Gyula: Kérdőív betlehemes játékok gyűjtéséhez. Ethnographia, 1956. 91–98.

Petánovits Katalin: A vörsi bábtáncoltató betlehem. Veszprém Megyei Múzeumi Szervezet Évkönyve, 1966. 

Rajeczky Benjamin: A székely betlehemes recitatívok stílusához. Néprajzi Közlemények, 1959.

Riskó György: Pásztorok, keljünk fel… Kárpátaljai Magyar Kulturális Szövetség, Ungvár, 1999.

Sebestyén Gyula: Bábtáncoltató betlehemeseink szerepe a magyar mysteriumok történetében. Ethnographia, 1906. 101–112.

Szabó Jenő: Betlehemes játékok Makón. Makó, 1993.

Szacsvay Éva: Pusztai cselédek bábtáncoltató betlehemezése Somogyban. Ethnographia, 1972. 2–3. sz. 297–304.

Szacsvay Éva: A magyarországi bábtáncoltató betlehemezés. Néprajzi Értesítő, 1978. 57–102.

Szacsvay Éva: Bábos betlehemes játékok Kelet-Közép-Európában. Ethnographia, 1985. 1. sz. 42–58.

Szacsvay Éva: Bábtáncoltató betlehemezés Magyarországon és Közép-Kelet-Európában. Budapest, 1987.

**Betlehemes közlemények a Néprajzi Értesítő számaiban:**

**5. évf.:** 1., 20., 40., 117., 121.; **6. évf.:** 14.; **7. évf.:** 47. és 52.; **8. évf.:** 130.; **10. évf.:** 147.; **14. évf.:** 38. és 87.; **15. évf.:** 76.; **31. évf.:** 165.